Francúzske južné a antarktické územie

Francúzske južné a antarktické územia (po francúzsky Terres australes et antarctiques françaises, skr. TAAF) sú územie Francúzska, ktoré má postavenie zvláštneho územia uvedeného vo francúzskej ústave. 

Donedávna to bolo zámorské územie (TOM) Francúzska, ale keďže táto kategória bola zrušená a postavenie tohto územia nebolo de facto zmenené, majú TAAF (ako jediné francúzske územie) stále ešte postavenie „zámorského územia Francúzska“.

TAAF vzniklo v roku 1955 a bolo spravované z Paríža. Od roku 2004 je spravované zo Saint-Pierre na ostrove Réunion, bez toho, aby bolo považované za súčasť Réunionu. 

Pozostáva z 5 administratívnych okresov:
 v južnom Indickom oceáne (spolu ):
 ostrovy Nový Amsterdam a Ostrov svätého Pavla
 Crozetove ostrovy
 Kergueleny
 Îles Éparses (k TAAF pripojené vo februári 2007)
 v Antaktíde a Južnom ľadovom oceáne (južne od 60. rovnobežky):
 Adelina zem (= Adelino pobrežie; rozloha ) – územie nie je medzinárodne uznané

Francúzske južné a antarktické územia nie sú osídlené, s výnimkou výskumných základní, z ktorých najznámejšou je Dumont d’Urville na Adelinom pobreží.

 Iné projekty 


Kategória:Ostrovy Indického oceánu

Kategória:Zámorské územia Francúzska